Inflația din România nu a mai avut un nivel atât de bun din 1989. Ce spun analiștii economici despre viitor.
România a ajuns la un nivel al inflației sănătos. Țara noastră are o inflație pozitivă, stabilă și redusă. Din 1989 nu am mai atins o astfel de performanță.
Din 1989 nu am mai avut un nivel al inflației atât de bun, sunt de părere analiștii economici.La sfârșitul anului trecut, inflația era la cel mai sănătos nivel pentru bunul mers al economiei: 2,06%. Acum România întrunește cele trei criterii de bază așa cum scrie în manual: o inflație pozitivă, stabilă și redusă.E într-adevăr o performanță. Pe fondul pandemieie, prețurile mărfurilor alimentare, adică 31% din coșul de cumpărături al unui român, au urcat cu 3,2% în decembrie 2020.Serviciile, adică 20% din coșul de consum, au avansat cu 2,7% față de decembrie 2019. Prețurile mărfurilor nealimentare, adică aproape jumătate din coșul de cumpărături al unui român au crescut cu 3,1% și au determinat scăderea inflației, ne arată Institutul Național de Statistică.Analiștii economici sunt de părere că inflația se va menține stabilă în următoarea perioadă.Prognozele sunt în linie cu anticipațiile Băncii Naționale a României, care vede o creștere a prețurilor de consum cu un ritm mediu anual de 2,5% în perioada 2020 – 2022 și cu o perspectivă de accelerare în 2021, după scăderea din 2020, determinată de incidența pandemiei.